ТЕХНИЧКА СПЕЦИФИКАЦИЈА
НАБАВКА УСЛУГА ИЗРАДЕ ДИЗАЈНА ПАВИЉОНА РЕПУБЛИКЕ СРБИЈЕ ЗА „EXPO 2027 BEOGRADˮ

I Опис
Светска изложба је јединствена прилика да земље учеснице прикажу свету своје технолошке и индустријске иновације и достигнућа, економске и пословне прилике као и туристичке и културне потенцијале. Одговарајући на тему задату од стране EXPO, земље учеснице су понудиле могућа решења за савремене изазове човечанства, која спајају, покрећу и чине садашњост занимљивом, а будућност оптимистичном и одрживом. Светска изложба EXPO утицала је на културу и хуманост у читавом свету. Србија има дугу традицију присуства на EXPO. Њена достигнућа на светским изложбама била су запажена почевши од њеног првог излагања у Антверпену (1851.), затим југословенско освајање златне медаље у Бриселу и касније као Република Србија на креативним изложбама у Шангају, Милану и Дубаију. Све је то показало креативност и бригу за бољу сутрашњицу. Србија учествује и на Светској изложби 2025  која ће се одржати у Осаки, Јапан, а затим ће имати част да буде домаћин Специјализоване изложбе 2027. године у Београду са темом: „Игра(ј) за човечанство – спорт и музика за све“ која се бави значајем игре, спорта и музике у људској еволуцији и развоју са намером да оснажи како учеснике тако и посетиоце да истраже на који начин ови древни „алати” човечанства могу помоћи у решавању неких од најсложенијих глобалних изазова данашњице.

Намена објекта: Објекат културе

Просторни садржаји објекта:
Целина 1 – Мултифункционални простор
Целина 2 – Галеријски/изложбени простор
Целина 3 – Едукативни садржај
Целина 4 – Администрација
Целина 5 – Техничке просторије
Целина 6 – Услужни простори
Целина 7 – Логистика
Целина 8 – Комуникације

Приступ павиљону:
Главни пешачки приступ павиљону обезбедити из правца променаде (Видети графичке прилоге).
Могуће је обезбедити и додатне приступе из других праваца. Формирати пешачки приступни плато у оквиру грађевинских линија павиљона. Предвидети колски/сервисни приступ објекту.
Комуникације:
Комуникације унутар павиљона треба да буду простране, без препрека које би отежале кретање. Пројектовати теретне лифтове за превоз предмета за излагање и путничке лифтове за превоз посетилаца. Потребно је посебно обратити пажњу на обликовање простора у односу на унутрашњу комуникацију као и комуникацију са околним јавним простором.



Услови и параметри:
Орјентациона спратност објекта: По + П + 8
Максимална заузетост под објектом: 3600 м²
Максимална надземна висина објекта: 60 м
Могућност подземне етаже максимално: 6 м
Максимална бруто површина објекта: 30.000 м2 
Детаљни план парцеле дат је у посебном прилогу уз техничку спецификацију.

Напомена о пројекту:
1. Приликом пројектовања павиљона, уверити се да је у сагласности са Смерницама за одрживи развој.

Прилог 2 - Графички приказ позиције и локације Павиљона у оквиру мастер плана 
2. Сви капацитети за снабдевање, мере и координате су процењене вредности и подложне су промени  након што Организатор спроведе коначну ревизију ради потврде. Све приказане вредности  изражавају се у метричком систему.
3. Висине су дате у релативним висинама. (ground level)
4. Детаљи у вези са плацем и прикључцима подложни су минималним променама а у вези са планом локације.
5. Приликом пројектовања павиљона, учесници морају  да се придржавају релевантних закона Републике Србије, прописа јединице локалне самоуправе и осталих прописа у вези са истим.
6. Пројекат мора бити заснован на принципима грађевинске одрживости.
7. Пројекат мора узети у обзир начело економичности конструкције.

Прилог 3 -  Изјава о теми

Садржај пројекта :
Садржај пројектног задатка – Прилози текстуални део
• Концепт и образложење решења
• Материјализација
• Урбанистички параметри
• Процена инвестиције

Садржај пројектног задатка – Графички део
• Ситуациони план са приказом ширег обухвата конкурса и контакт зоне у контексту ширег урбаног окружења
• Детаљан ситуациони приказ ужег обухвата конкурса и контакт зоне
• Основе
• Пресеци
• Изгледи
• 3D прикази објекта са материјализацијом
• Концепт партерног уређења са планом интервенција
• Додатни прилози по избору Аутора
- Ситуациони план (мора да дефинише ентеријер и екстеријер павиљона, пејзаж, приступ итд.): Размера 1/200
- Основу, висинске коте и пресекe павиљона: размера 1/100
- БИМ податке (За детаље, погледајте „Захтеви БИМ-а за павиљоне типа А (самостална изградња)“;
- Стандарде и спецификације грађевинског материјала итд.
- Технички предлог конструкције и опреме павиљона
- Плановe носивости и инсталација (Пројекте оптерећења)
- Контролна листа универзалног дизајна
Организатор може учесницима пружити техничка упутства и/или препоручену ревизију потребну за одобрење.

Понуђач је дужан да уз понуду достави и скицу предлога дизајна павиљона Републике Србије за „EXPO 2027 BEOGRADˮ - текстуално и визуелно образложење концепта ауторског рада, као и екстеријера и ентеријера објекта (3Д приказ објекта са материјализацијом). Скица мора да садржи и оквирну цену реализације тј. изградње објекта на основу дизајна павиљона Републике Србије за „EXPO 2027 BEOGRADˮ без ПДВ-a. Понуде понуђача који уз понуду не доставе тражену скицу биће одбијене као неприхватљиве. 

Динамика израде:
[bookmark: _GoBack]Рок за израду коначног дизајна павиљона Републике Србије за „EXPO 2027 Beogradˮ не може бити дужи од 90 (словима: деведесет) календарских дана од дана закључења Уговора.
 
Наручилац je дужан да након закључења уговора: 
· именује овлашћено лице за праћење реализације овог уговора;
· да благовремено и уредно предузима акте и радње предвиђене овим уговором и да комуникацију са Пружаоцем услуге организује и врши на начин којим се обезбеђује што ефикасније и сврсисходније извршење уговорних обавеза.

	Пружалац услуге се обавезује да након закључења уговора: 
· послове из овог уговора изврши у складу са одредбама важећих закона, прописима, техничким спецификацијама, техничким условима и стандардима који важе за ову врсту посла, квалитетно и уз строго поштовање професионалних правила своје струке, а у складу са достављеном техничком спецификацијом;
· без писане сагласности Наручиоца, током пружања услуга не објављује, нити чини доступним трећим лицима документацију и податке које је добио од Наручиоца ради пружања предметних услуга, било у целини, било у деловима, и да све техничке и друге податке везане за овај уговор третира као поверљиве; 
· преузме потпуну одговорност за извршење уговорних обавеза и квалитет извршене услуге, као и да током реализације уговора врши корекције и допуне достављеног концептуалног решења по евентуалним примедбама Наручиоца сходно уговору, а све до добијања коначне сагласности од стране Наручиоца;
· изради предлог коначног дизајна павиљона Републике Србије за „EXPO 2027 Beogradˮ и исти, заједно са одговарајућом спецификацијом и осталом релевантном документацијом достави Наручиоцу у најмање три укоричена, истоветна примерка, као и у електронској форми (USB), активним програмима (ACAD,WORD и EXCEL), PDF верзији на српском и енглеском језику. Документација мора да буде у свему у складу са важећим прописима.
Након добијања одобрења од стране државних органа и организација Републике Србије, Наручилац постаје носилац свих ауторских права и права интелектуалне својине.

· Изабрани понуђач је обавезан да у сарадњи и по захтеву Наручиоца пружа саветодавне услуге у вези са припремом документације за изградњу мултифункционалне архитектонске целине која обухвата: павиљона Републике Србије за „Expo 2027 Београд“, тематски павиљон „Играј за спорт и музику“ и F&B простор. Изабрани понуђач је дужан да у складу са налогом Наручиоца изврши комуникацију и све друге неопходне радње а које су у вези са изградњом мултифункционалне архитектонске целине која обухвата: павиљон Републике Србије за „Expo 2027 Београд“, тематски павиљон „Играј за спорт и музику“ и F&B простор. Изабрани понуђач је дужан да Наручиоцу достави све тражене информације у вези са датим предлогом дизајна мултифункционалне архитектонске целине која обухвата павиљон Републике Србије за „Expo 2027 Београд“, тематски павиљон „Играј за спорт и музику“ и F&B простор са техничком спецификацијом и осталом релевантном документацијом, а неопходну за израду детаљног дизајна и грађевинског пројекта. Пружање саветодавних услуга се окончава одобравањем предлога архитектонског дизајна мултифункционалне архитектонске целине која обухвата павиљона Републике Србије за „Expo 2027 Београд“, тематски павиљон „Играј за спорт и музику“ и F&B простор са техничком спецификацијом и осталом релевантном документацијом од стране Наручиоца и организатора „EXPO 2027 Београд”, заједно са припремом комплетне документације за изградњу мултифункционалне архитектонске целине. Наведене услуге ће се пружати континуирано у периоду који не може бити дужи од 12 месеци од дана достављања коначног предлога дизајна павиљона Републике Србије за „EXPO 2027 Beogradˮ. Реализација ове обавезе биће верификована одговарајућим записником.

II Начин плаћања након закључења уговора
Наручилац ће плаћање извршити у две транше, и то на следећи начин: 
-80% по извршењу свих обавеза изабраног понуђача које се односе на израду и достављање коначног дизајна павиљона Републике Србије за „EXPO 2027 Beogradˮ, а што мора бити верификовано одговарајућим записником. 
-20% по извршењу саветодавних услуга у вези са припремом документације за изградњу мултифункционалне архитектонске целине која обухвата павиљон Републике Србије за „Expo 2027 Београд, односно добијање одговарајуће грађевинске дозволе за изградњу наведеног објекта.
Рок плаћања не може бити краћи од 15 (петнаест) нити дужи од 45 (четрдесет пет) дана од дана службеног пријема фактуре, достављене у складу са важећим прописима који уређују издавање, слање, пријем, обраду, чување, садржину и елементе електронских фактура. Плаћање се врши уплатом на рачун понуђача. Понуђачу није дозвољено да захтева аванс. Рачун  мора садржати број и датум закључења уговора, а мора бити и регистрован у систему електронских фактуру у складу са Правилником о електронском фактурисању („Службени гласник РСˮ, бр. 47/23 и 116/23). 

III Захтев у погледу рока важења понуде
Рок важења понуде не може бити краћи од 60 (словима: шездесет) дана од дана отварања понуда. У случају истека рока важења понуде, наручилац је дужан да у писаном облику затражи од понуђача продужење рока важења понуде. Понуђач који прихвати захтев за продужење рока важења понуде на може мењати понуду.




IV Валута и начин на који мора да буде наведена и изражена цена у понуди
Цена мора бити исказана у динарима, са и без припадајућег износа пореза, са урачунатим свим трошковима које понуђач има на било који начин у вези са реализацијом предметне јавне набавке. Цена је фиксна и не може се мењати. Приликом оцене (упоређивања) понуда као релевантна узима се понуђена цена без припадајућег износа пореза. У случају неуобичајено ниске цене Наручилац ће поступити на начин предвиђен чланом 143. Закона, те ће исту, зависно од квалитета образложења и аргументације понуђача може да прихвати или одбије. 

V Средства финансијског обезбеђења 
Банкарска гаранција за испуњење уговорних обавеза 
Изабрани понуђач се обавезује да у тренутку закључења уговора преда Наручиоцу, као средство финансијског обезбеђења, oригинал банкарску гаранцију за добро извршење посла у висини од 10% (словима: десет процената) од укупне уговорене цене без припадајућег износа пореза, која траје 30 (словима: тридесет) дана дуже од истека рока важности овог уговора, односно испуњења уговорних обавеза.
Поднета банкарска гаранција је безусловна, неопозива и платива на први позив, без приговора и саставни је део овог говора.   
Наручилац може да реализује средство финансијског обезбеђења уколико Добављач не испуњава или неуредно испуњава своје уговорне обавезе.

VI Заложно право
Потраживања из закљученог уговора не могу се уступати другим правним или физичким лицима, нити се на њима може успостављати заложно право, односно не могу на било који други начин бити коришћена као средство обезбеђења према трећим лицима.

VII Заштита података Наручиоца
Наручилац ће захтевати заштиту поверљивости података које понуђачима ставља на располагање, укључујући и њихове подизвођаче. Изјава о чувању поверљивих података је саставни део конкурсне документације и биће саставни део уговора. Лице које је примило податке одређене као поверљиве дужно је да их чува и штити, без обзира на степен те поверљивости.

VIII Заштита података понуђача
Наручилац ће чувати као поверљиве све податке о понуђачима садржане у понуди који су посебним прописом утврђени као поверљиви и које је као такве понуђач означио речју „ПОВЕРЉИВО” у понуди. Наручилац ће одбити давање информације која би значила повреду поверљивости података добијених у понуди. Неће се сматрати поверљивим докази о испуњености обавезних услова, цена и други подаци из понуде који су од значаја за примену елемената критеријума и рангирање понуде.

IX Коришћење патента и одговорност за повреду заштићених права интелектуалне својине трећих лица
Накнаду за коришћење патената, као и одговорност за повреду заштићених права интелектуалне својине трећих лица искључиво сноси понуђач.


